Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 408/14/8803	Košice II, 22.1.2015
EEČ : 2-64-24-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1) Obvinená vyhlasuje, že spáchala skutok, za ktorý je trestne stíhaná, pričom ľutuje svojho konania a ospravedlňuje sa za  svoje protiprávne konanie spôsobené z nedbanlivosti poškodenému.   

2) Obvinená XXXXX dňa 19.12.2014 za prítomnosti mediačného pracovníka OS XXXXX XXXXX uhradila poškodenému XXXXX škodu vo výške 241,50,-€ ako náhradu škody za ublíženie na zdraví.  Poškodený XXXXX prehlásili, že od obvinenej nežiada náhradu škody, ktorú mu spôsobila prečinom podľa § 158 Tr. zákona, pretože túto mu obvinená uhradila dňa 19.12.2014.

3) Obvinená XXXXX  zložila   na   účet   Okresnej  prokuratúry   XXXXX  XXXXX   čiastku  vo   výške   200,-€  /dvesto Eur/, z ktorej 50% poukázala  na peňažnú pomoc  obetiam trestnej činnosti a zvyšných 50% poukázala v prospech  Obecného úradu XXXXX číslo účtu XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX
V trestnej veci vedenej proti obvinenej XXXXX pre prečin  ublíženia na zdraví podľa § 158  Trestného zákona na tom skutkovom základe, že:

- dňa 20.05.2014 o 13.40 hod viedla osobné motorové vozidlo zn. XXXXX, EČV XXXXX v Košiciach po ul.Popradskej v smere od ul.Trieda KVP, kde na križovatke s ul.Trieda SNP z dôvodu nerešpektovania dopravnej značky „Daj prednosť v jazde“ vošla do jazdnej dráhy vozidla zn.XXXXX, ktoré viedol vodič XXXXX po ul.Trieda SNP od ul.Festivalové námestie, došlo k zrážke, pri ktorej utrpel XXXXX ľahkú ujmu na zdraví, a to popáleninu palca na ľavej a pravej ruke a odreninu predlaktia vľavo, čo si vyžiadalo práceneschopnosť 10 dní .

Odôvodnenie: 
	Uznesením  povereného príslušníka  OR PZ, ODI ODN, sp. zn. XXXXX  zo dňa 11.07.2014  bolo vznesené obvinenie XXXXX pre prečin ublíženia na zdraví podľa § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinená XXXXX a poškodený XXXXX vyslovili súhlas s uzavretím zmieru. Obvinená slobodne a vážne vyhlásila, že spáchala skutok, za ktorý je stíhaná, pričom svoje konanie oľutovala. Pokiaľ ide o náhradu spôsobenej škody, obvinená túto v plnom rozsahu uhradila poškodenému XXXXX dňa 19.12.2014. Poškodený XXXXX pri dohode o zmieri uviedol, že  obvinená mu škodu dňa 19.12.2014 v plnom rozsahu uhradila pred mediačným pracovníkom .

	Obvinený XXXXX zložila na účet Okresnej prokuratúry XXXXX XXXXX finančnú čiastku vo výške 200,-€,  z ktorej 50% poukázala  na peňažnú pomoc  obetiam trestnej činnosti a zvyšných 50% poukázala v prospech Obecného úradu XXXXX číslo účtu XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

           Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá doposiaľ nebola súdne trestaná a má 4  záznamy v evidenčnej karte vodiča od roku 2012 a to pre porušenie všeobecných povinností účastníka cestnej premávky, považujem takýto spôsob rozhodnutia za dostačujúci z hľadiska naplnenia účelu Trestného zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Igor Tokár
prokurátor